Estlandssvensk

Estlandssvensk er det østsvenske målet som ble talt i Estlands svenskebygder – Aiboland – av estlandssvenskene som bodde der. Estlandssvensk utviklet seg uavhengig fra rikssvensk, og det finnes både nyskapende og arkaiske trekk, som i finlandssvensk.

Den svenske bosetningen i Estland kan føres tilbake til iallfall 1200-tallet. I mellomkrigstiden fantes det omkring 9 000 svenskspråklige i Estland. Svensk var sammen med estisk omgangsspråk i svenskebygdene. Under den andre verdenskrig flyktet de fleste estlandssvenskene til Sverige fra krig og okkupasjon.

Det er ikke klart om det lenger finnes morsmålsbrukere av estlandssvensk.

Estlandssvensk har blitt delt inn i fire distinkte dialektområder: nargömål, rågömål, dagömål og runömål. Dialekten i Gammalsvenskby i Ukraina, som ble bosatt av estlandssvensker fra Dagö, er beslektet med dagömålet.

Det er påvist mange estlandssvenske lånord i estiske kystdialekter, fremfor alt på Dagö (Hiiumaa).

 Referanser 

 Se også 
Svenske stedsnavn i Estland

 Eksterne lenker 

Kategori:Svenske dialekter
Kategori:Språk i Estland